18.november 2020

Ændring af lokalråd afgrænsning Grønlandsvejens lokalråd

04.21.00-A00-3-19

**Resume**

Ønske om udvidelse af område der hører under Grønlandsvejens lokalrådet.

**Sagsfremstilling**

Grønlandsvejens lokalråd ønsker at ændre (udvide) deres afgrænsning til at omfatte lokal skole og erhvervsområde (omfatter bl.a. planlagt transportcenter ved motorvejen). De har en god dialog med kommunen om mange ting. De vil gerne sikre sig de bliver hørt omkring f.eks. skoleveje og udvidelse og nybyggeri til erhverv. Det vil sige om de afledte effekter af sådanne projekter for resten af lokalområdet.

Det er ikke et problem i forhold til ULN. Det kan vedtages på møde i februar. Det giver anledning til at overveje konsekvenser og ønsker i forhold til at inddrage lokalråd i høringer vedrørende skoleveje, infrastruktur og erhvervsudvikling jf. dialogen med fx Engum, Skibet og Hornstrup lokalråd.

**Sagens videre forløb**

Videresendes til ULN dagsorden møde i februar 2021.

**Teknik- og Miljødirektøren indstiller,**

at den ønskede udvidede afgrænsning godkendes

**Beslutning**

Godkendt.